Vertical Aerospace

Vertical Aerospace on Suurbritannia lennundusettevõte Bristolis, mis on loodud 2016. aastal. 

Ettevõtte asutas Stephen Fitzpatrick, et aidata kaasa lennunduse süsinikuvabaks muutmisele. Selleks kasutab ettevõte nii lennunduse ja energiatööstuse kui ka autotööstuse teadmisi ja oskusi.‘Vertical Aerospace’, Accessed: Mar. 24, 2022. [Online]. Available: https://vertical-aerospace.com 2017. aastal ehitas Vertical Aerospace oma esimese eVTOL-i õhusõiduki VA-X1, mille esmalend toimus samal aastal. 2018. aastal sai VA-X1 Ühendkuningriigi lennuametilt lennukõlbulikkuse loa.

2019. aastal tõusis õhku Verticali teine eVTOL-i õhusõiduk VA-X2. Samal aastal hakati koostööd tegema ettevõttega Honeywell International Inc. 2020. aastal avalikustas Vertical Aerospace oma järgmise õhusõiduki VA-X4. Lisaks sellele tellis Ühendkuningriigi valitsus 2020. aastal neilt nutilaaduri. 2021. aastaks ehitati Rolls-Royce’i, Solvay ja Microsofti abiga VA-X4 valmis. Samal aastal saadi lennufirmadelt 1350 selle õhusõiduki tellimust. 2022. aastal tehti VA-X4-ga esimene katselend ning 2024. aastaks loodetakse saada EASA-lt (European Aviation Safety Association) tüübisertifikaat.

 VA-X1 
VA-X1 oli Vertical Aerospace’i esimene eVTOL-i õhusõiduk. Selle omadused on järgmisedVertical Aerospace VA-X1’, Electr. VTOL News, Accessed: Mar. 24, 2022. [Online]. Available: https://evtol.news/vertical-aerospace/:
	eVTOL
	Kaugjuhitav
	Kaal: 750 kg
	Võimeline kandma nelja reisijat
	Kiirus: 299 km/h
	Lennukaugus: 150 km

 VA-X2 
	VA-X2 on teine Vertical Aerospace'is välja töötatud eVTOL-i õhusõiduk. Selle omadused on järgmised‘Vertical Aerospace VA-X2’, Electr. VTOL News, Accessed: Mar. 24, 2022. [Online]. Available: https://evtol.news/vertical-aerospace-seraph/:
	Kaugjuhitav eVTOL-i multikopter
	Kiirus: 80 km/h
	Kandevõime 250 kg
	Võimeline kandma pilooti kui ka kahte reisijat
	VA-X2-l on 12 elektrimootorit, mis toidavad 12 propellerit.

 VA-X4 
Vertical Aerospace’i siiani kõige keerukam õhusõiduk sobib linnades õhutaksoks, kaubaveoks ja MEDEVAC-i (Medical Evacuation) teenindamiseks. VA-X4 peaks plaani kohaselt saama esimeseks Verticali õhusõidukiks, millel on EASA tüübisertifikaat aastal 2024. Lisaks sellele oleks tüübisertifikaadi omandamine ainulaadne: ühelgi teisel eVTOL-i õhusõidukil ei ole EASA sertifikaati.

X4 loodi koostöös Rolls-Royce’i, Solvay, Microsofti ja Honeywelliga. Rolls-Royce aitas luua kerget ja turvalist elektrilist jõuajamit ning Microsoft aitas tarkvaraga. Honeywell pakkus avioonikat, mis on kasutuses ka F-35 hävituslennukis ja Solvay panustas kere ehitamisega. Erinevaid tehnoloogiaid kasutades on VA-X4 vaiksem kui ükski teine sarnaseid ülesandeid täitev õhusõiduk, piloodil lihtsam juhtida ja hinna poolest soodne. VA-X4 teadaolev maksumus on 2022. aasta seisuga umbes 4 miljonit dollarit.

VA-X4 omadused on järgmised:
	Piloodiga eVTOL
	Suudab kanda nelja reisijat
	Lennukaugus ühe laadimise pealt: ~ 160 km
	Kiirus: 323 km/h
	Kaldrootor
	Kruiisi ajal müra 45 dB, hõljudes 60 dB (st helikopterist mitu korda vaiksem)

 Partnerlus 
Vertical Aerospace'i koostööpartneritest Solvay on keemiatööstuse ettevõte, Microsoft tegeleb tarkvaraarendusega, Honeywell tegeleb lennundusalase äriga, Rolls-Royce on autotööstuse gigant. Vertical Aerospace on saanud VA-X4 tellimusi ka sellistelt ettevõtetelt nagu Virgin Atlantic, American Airlines ja Avolon.

 Viited 

Kategooria:Suurbritannia ettevõtted